**Sak til årsmøte i Vestfold Fjordhestlag 2017**

**Forslag om sammenslåing med Telemark Fjordhestlag**

Som medlem av både Vestfold Fjordhestlag og Telemark Fjordhestlag, veit jeg at begge lag har relativt få aktive fjordhestekvipasjer, og at vi til tider sliter med å holde aktiviteten og engasjementet oppe. Telemark Fjordhestlag har flere ganger tidligere luftet idèen om å slå sammen lagene, uten å få noen ordentlig tilbakemelding, annet enn at det kunne vært interessant. Derfor fremmer jeg herved forslag om at årsmøtet diskuterer om det er aktuelt å se nærmere på idèen om å slå sammen lagene. Hvis dette blir aktuelt, må styrene møtes og diskutere hvordan det best mulig bør løses rent praktisk. Et hovedstyre, og en komitè i hvert fylke for eksempel? TFL er tilknyttet Norges Rytterforbund, så medlemmene kan løse lisens og representere laget under konkurranser.

Jeg tror det bare vil være fordeler med å slå oss sammen; Vi blir mye mer ressurssterke, da vi sitter med ulike ressurser i hvert lag nå. Vi blir flere aktive og får et større miljø og flere og spille på. Hvorfor sitte på hver vår tue og «slite» når vi brenner for det samme, og syns det er moro å gjøre det sammen med andre som brenner for det samme?!

Med vennlig hilsen mangeårig medlem og ihuga fjordhestentusiast

Hedda Smukkestad

-som venter spent på hva avgjørelsen blir!